ΣΥΜΦΩΝΙΑ ΣΥΝΕΡΓΑΣΙΑΣ μεταξύ της Ευρωπαϊκής Κοινότητας Ατομικής Ενέργειας και του Βασιλείου της Νορβηγίας για την ακτινοπροστασία

Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ, εφεξής καλούμενη «η Κοινότητα»,

και ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ, εφεξής καλούμενο «η Νορβηγία»,

εφεξής καλούμενα «συμβαλλόμενα μέρη»,

ΕΚΤΙΜΩΝΤΑΣ:

ότι η Κοινότητα και η Νορβηγία συνήψαν συμφωνία-πλαίσιο για την επιστημονική και τεχνική συνεργασία που τέθηκε σε ισχύ στις 17 Ιουλίου 1987 7 ότι, με την απόφαση της 28ης Νοεμβρίου 1991, το Συμβούλιο των Ευρωπαϊκών Κοινοτήτων, εφεξής καλούμενο «το Συμβούλιο», θέσπισε ειδικό ερευνητικό και εκπαιδευτικό πρόγραμμα στο πεδίο της ασφάλειας στην πυρηνική σχάση (1990 έως 1994), στο οποίο περιλαμβάνεται ως τομέας 1 η «Ακτινοπροστασία», εφεξής καλούμενο «το κοινοτικό υποπρόγραμμα» 7 ότι η σύμπραξη της Νορβηγίας στο κοινοτικό υποπρόγραμμα μπορεί να συντελέσει στη βελτίωση της αποτελεσματικότητας της έρευνας που διεξάγονται από τα συμβαλλόμενα μέρη στον τομέα της ασφάλειας στην πυρηνική σχάση και μπορεί να αποφευχθεί η άσκοπη επανάληψη των προσπαθειών 7 ότι η Κοινότητα και η Νορβηγία αναμένουν αμοιβαία οφέλη από τη σύμπραξη της Νορβηγίας στο κοινοτικό πρόγραμμα,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Η Νορβηγία συμπράττει από την 1η Ιουλίου 1992 στην εφαρμογή του κοινοτικού υποπρογράμματος που καθορίζεται στο παράρτημα Α. Η εφαρμογή του υποπρογράμματος και το ποσοστό χρηματοδοτικής συμμετοχής της Κοινότητας καθορίζονται στο παράρτημα Β.

Άρθρο 2

Η οικονομική συνεισφορά της Νορβηγίας που απορρέει από τη σύμπραξή της στην εφαρμογή του κοινοτικού υποπρογράμματος, καθορίζεται ανάλογα με το ποσό που διατίθεται κάθε χρόνο στο γενικό προϋπολογισμό των Ευρωπαϊκών Κοινοτήτων για τις πιστώσεις προς κάλυψη των χρηματοδοτικών υποχρεώσεων της Επιτροπής των Ευρωπαϊκών Κοινοτήτων, καλούμενης εφεξής «η Επιτροπή», για εργασίες που πρέπει να εκτελεστούν στο πλαίσιο ερευνητικών συμβάσεων επιμεριστικής δαπάνης που είναι αναγκαίες για την εφαρμογή του κοινοτικού υποπρογράμματος, καθώς και για διοικητικές και διαχειριστικές λειτουργικές δαπάνες του εν λόγω υποπρογράμματος.

Ο συντελεστής αναλογίας που ισχύει για τη συνεισφορά της Νορβηγίας υπολογίζεται ως λόγος του ακαθάριστου εγχώριου προϊόντος (ΑΕΠ) της Νορβηγίας, σε τιμές αγοράς, προς το άρθροισμα των ακαθάριστων εθνικών προϊόντων, σε τιμές αγοράς των κρατών μελών της Κοινότητας και της Νορβηγίας. Ο λόγος αυτός υπολογίζεται με βάση τα πλέον πρόσφατα διαθέσιμα στατιστικά στοιχεία του Οργανισμού Οικονομικής Συνεργασίας και Ανάπτυξης (ΟΟΣΑ).

Τα ποσά που θεωρούνται αναγκαία για την εκτέλεση του κοινοτικού υποπρογράμματος, το ύψος της συνεισφοράς της Νορβηγίας καθώς και το χρονοδιάγραμμα των προβλεπόμενων υποχρεώσεων, καθορίζονται στο παράρτημα Γ.

Οι κανόνες που διέπουν τη χρηματοδοτική συνεισφορά της Νορβηγίας καθορίζονται στο παράρτημα Δ.

Άρθρο 3

Για τα νομικά και φυσικά πρόσωπα της Νορβηγίας που ασχολούνται με την έρευνα και την ανάπτυξη, οι όροι και οι προϋποθέσεις υποβολής και αξιολόγησης προτάσεων και οι όροι και οι προϋποθέσεις ενίσχυσης και σύναψης συμβάσεων στο πλαίσιο του κοινοτικού υποπρογράμματος περιορίζονται σε αυτούς που απορρέουν από τις συμβάσεις στο πλαίσιο του υποπρογράμματος αυτού. Ειδικότερα, οι γενικές διατάξεις που ισχύουν για τις ερευνητικές συμβάσεις εντός της Κοινότητας ισχύουν σύμφωνα με το παρόν άρθρο, τηρουμένων των αναλογιών, για τις ερευνητικές συμβάσεις με τα νομικά και φυσικά πρόσωπα της Νορβηγίας που ασχολούνται με την έρευνα και την ανάπτυξη όσον αφορά ζητήματα φορολογίας και δασμών, καθώς και χρησιμοποίηση των ερευνητικών αποτελεσμάτων.

Άρθρο 4

Η Επιτροπή είναι υπεύθυνη για την εφαρμογή του υποπρογράμματος και επικουρείται κατά την εφαρμογή από την συμβουλευτική επιτροπή διαχείρισης και συντονισμού (ΕΔΣ) για ακτινοπροστασία, που καθορίστηκε με την απόφαση 84/338/Ευρατόμ, ΕΚΑΧ, ΕΟΚ του Συμβουλίου της 29ης Ιουνίου 1984 που αφορά δομές και διαδικασίες για τη διαχείριση και το συντονισμό κοινοτικών δραστηριοτήτων έρευνας, ανάπτυξης και επίδειξης (1).

Η συμβουλευτική επιτροπή διευρύνεται με τη συμπερίληψη δύο εκπροσώπων που ορίζονται από τη Νορβηγία, οι οποίοι μπορούν να επικουρούνται ή να αντικαθίστανται από ένα Νορβηγό εμπειρογνώμονα. Οι παραπάνω συμμετέχουν μόνο στις εργασίες της συμβουλευτικής επιτροπής, η οποία συνέρχεται με τη μεταβλητή της σύνθεση για την εκτέλεση των καθηκόντων που αφορούν τον τομέα 1 «Ακτινοπροστασία», του κοινοτικού προγράμματος για την ασφάλεια στην πυρηνική σχάση.

Άρθρο 5

1. Η Επιτροπή προβαίνει σε ανασκόπηση του υποπρογράμματος κατά την πορεία του δεύτερου έτους εφαρμογής και αποστέλλει έκθεση με τα αποτελέσματα της ανασκόπησής της προς το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και τη Νορβηγία 7 όπου κρίνεται απαραίτητο, η έκθεση αυτή συνοδεύεται από προτάσεις για τροποποιήσεις.

2. Στο τέλος του υποπρογράμματος, ομάδα ανεξαρτήτων εμπειρογνωμόνων διεξάγει για την Επιτροπή αξιολόγηση των αποτελεσμάτων που έχουν επιτευχθεί. Η έκθεση της ομάδας αυτής, μαζί με τα σχόλια της Επιτροπής, υποβάλλεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή και αποστέλλεται στη Νορβηγία.

3. Οι αναφερόμενες στις παραγράφους 1 και 2 εκθέσεις συντάσσονται με γνώμονα τους στόχους που καθορίζονται στο παράρτημα Α.

Άρθρο 6

Κάθε συμβαλλόμενο μέρος αναλαμβάνει, σε συμφωνία με τους αντίστοιχους κανόνες και ρυθμίσεις, να διευκολύνει τη διακίνηση και την παραμονή των ερευνητών που συμμετέχουν στη Νορβηγία και την Κοινότητα στις σχετικές με την παρούσα συμφωνία δραστηριότητες.

Άρθρο 7

Η Επιτροπή και το συμβούλιο αγροτικής έρευνας της Νορβηγίας, που αντικαταστάθηκε από το συμβούλιο έρευνας της Νορβηγίας την 1η Ιανουαρίου 1993, διασφαλίζουν την εφαρμογή της παρούσας συμφωνίας.

Άρθρο 8

Τα παραρτήματα Α, Β, Γ και Δ της παρούσας συμφωνίας αποτελούν αναπόσπαστο μέρος της.

Άρθρο 9

1. Η παρούσα συμφωνία συνάπτεται για τη χρονική διάρκεια του κοινοτικού υποπρογράμματος που λήγει στις 31 Δεκεμβρίου 1994.

Σε περίπτωση που η Κοινότητα αναθεωρήσει το κοινοτικό υποπρόγραμμα, η συμφωνία μπορεί να καταγγελθεί με αμοιβαία συμφωνημένους όρους. Η Νορβηγία ενημερώνεται για το ακριβές περιεχόμενο του αναθεωρημένου υποπρογράμματος εντός μίας εβδομάδας από την έγκρισή του εκ μέρους της Κοινότητας. Τα συμβαλλόμενα μέρη ενημερώνονται αμοιβαία εντός τριών μηνών από την έκδοση της κοινοτικής απόφασης εφόσον προβλέπεται λήξη της παρούσας συμφωνίας.

2. Αν η Κοινότητα θεσπίσει νέο πρόγραμμα Ε & Α στο πεδίο της ακτινοπροστασίας, η παρούσα συμφωνία μπορεί να αποτελέσει αντικείμενο επαναδιαπραγμάτευσης ή να ανανεωθεί υπό αμοιβαία συμφωνημένους όρους.

3. Με την επιφύλαξη της παραγράφου 1, οποιοδήποτε από τα συμβαλλόμενα μέρη μπορεί οποτεδήποτε να καταγγείλει τη συμφωνία με προειδοποίηση έξι μηνών. Τα έργα και οι εργασίες που βρίσκονται σε εξέλιξη κατά τη στιγμή της λήξης ή/και εκπνοής της παρούσας συμφωνίας συνεχίζονται έως ότου ολοκληρωθούν υπό τους όρους που αναφέρονται στην παρούσα συμφωνία.

Άρθρο 10

Η παρούσα συμφωνία εγκρίνεται από τα συμβαλλόμενα μέρη σύμφωνα με τις εκάστοτε υφιστάμενες διαδικασίες.

Η συμφωνία αρχίζει να ισχύει από την ημερομηνία κατά την οποία τα συμβαλλόμενα μέρη ενημερώνονται αμοιβαία για την περάτωση των διαδικασιών που απαιτούνται προς το σκοπό αυτό.

Άρθρο 11

Η παρούσα συμφωνία ισχύει, αφενός, στα εδάφη όπου ισχύει η συνθήκη για την ίδρυση της Ευρωπαϊκής Κοινότητας Ατομικής Ενέργειας και υπό τους όρους που καθορίζονται από τη συνθήκη αυτή και, αφετέρου, στην επικράτεια του Βασιλείου της Νορβηγίας.

Άρθρο 12

Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, πορτογαλική και νορβηγική γλώσσα και τα κείμενα αυτά θεωρούνται εξίσου αυθεντικά.

Βρυξέλλες, 20 Ιουλίου 1994.

Για την Ευρωπαϊκή Κοινότητα Ατομικής Ενέργειας Για το Βασίλειο της Νορβηγίας

ΠΑΡΑΡΤΗΜΑ Α

ΣΤΟΧΟΙ ΚΑΙ ΕΠΙΣΤΗΜΟΝΙΚΟ ΚΑΙ ΤΕΧΝΙΚΟ ΠΕΡΙΕΧΟΜΕΝΟ ΤΟΥ ΥΠΟΠΡΟΓΡΑΜΜΑΤΟΣ

ΑΚΤΙΝΟΠΡΟΣΤΑΣΙΑ

Σκοπός εδώ είναι να αποκτηθεί η απαιτούμενη επιστημονική γνώση που θα χρησιμεύσει στην αντικειμενική αξιολόγηση των αποτελεσμάτων και των κινδύνων της ακτινοβολίας καθώς και των μεθόδων για τη βελτιστοποίηση της προστασίας από τις ακτινοβολίες. Η έρευνα θα επιδιώξει τον προσδιορισμό των μεγεθών έκθεσης και των τρόπων με τους οποίους η έκθεση αυτή μπορεί να προκύψει σε σχέση με φυσικές, ιατρικές και βιομηχανικές πηγές ακτινοβολίας, για να μελετηθούν οι συνέπειες για την υγεία, συμπεριλαμβανομένων των τρόπων θεραπείας ατόμων που έχουν υπερεκτεθεί, για να εκτιμηθούν με συγκριτικές και ποσοτικές μεθόδους οι κίνδυνοι των ακτινοβολιών για τον άνθρωπο και το περιβάλλον του.

Η επιστημονική γνώση που αποκτάται μέσω της δράσης αυτής αποτελεί προϋπόθεση για τη συνεχή ενημέρωση των βασικών προδιαγραφών προστασίας της υγείας του πληθυσμού και των εργαζομένων από τους κινδύνους που προκύπτουν από ιονίζουσες ακτινοβολίες και θα παράσχει τις επιστημονικές βάσεις για την αδιάκοπη τελειοποίηση των αντιλήψεων και των πρακτικών της προστασίας από τις ακτινοβολίες.

Η γνώση αυτή θα συμβάλει επίσης στη διατήρηση και ενίσχυση των τεχνικών και κανονιστικών πλαισίων της τεχνογνωσίας σε θέματα προστασίας από τις ακτινοβολίες και θα δώσει τη δυνατότητα στις αρμόδιες αρχές να αξιολογήσουν τις επιπτώσεις μακροπρόθεσμων επιλογών σε θέματα ενεργειακής πολιτικής για τον άνθρωπο και το περιβάλλον του, να διαχειρίζονται με επιτυχία κανονικές λειτουργικές ή επείγουσες καταστάσεις και να ενημερώνουν το κοινό με αντικειμενικότητα σχετικά με τους κινδύνους και τα πλεονεκτήματα των ακτινοβολιών. Θα αναλυθούν οι κίνδυνοι για την υγεία, οι οποίοι προξενούνται από τον παροπλισμό τόσο των συστημάτων περιορισμού της ραδιενέργειας σε περίπτωση σοβαρών ατυχημάτων, όσο και από τις εγκαταστάσεις που έχουν παροπλιστεί ή επίκειται ο παροπλισμός τους κατά τη λήξη της κανονικής τους λειτουργίας.

Θα μελετηθούν οι ανησυχίες οι σχετικές με τις ακτινοβολίες και τα αποτελέσματά τους, όλως ιδιαιτέρως ύστερα από το ατύχημα του Τσερνομπίλ, καθώς και τα πιο πρόσφατα στοιχεία τα σχετικά με τους ενδεχομένους κινδύνους και με το μέγεθος της έκθεσης σε φυσικές, ιατρικές και βιομηχανικές πηγές. Η έρευνα θα επιδιώξει, σε ένα όλο και πιο σύνθετο περιβάλλον, να ελαττώσει την αβεβαιότητα που βαρύνει την εκτίμηση των κινδύνων από ασθενείς δόσεις ή/και συνεχείς ασθενείς δόσεις συνδυάζοντας επιδημιολογικά στοιχεία με στοιχεία που απορρέουν από διάφορες πειραματικές προσεγγίσεις.

Θα εκτιμηθούν οι κίνδυνοι από το ραδόνιο εντός των κατοικιών. Θα αναληφθούν μελέτες που θα λαμβάνουν υπόψη τα σχετικά στοιχεία (γεωγραφικές ζώνες, δομικά υλικά, τρόπους ζωής κ.λπ.). Αυτές θα πρέπει να παράσχουν τα στοιχεία που θα επιτρέψουν το σχεδιασμό ενδεχομένων αντιμέτρων, αποτελεσματικών και βιώσιμων, ώστε να περιοριστεί η έκθεση του πληθυσμού. Θα διεξαχθούν έρευνες για τη βελτιστοποίηση των μεθόδων της ραδιοδιάγνωσης ώστε να ελαττωθεί η έκθεση των ασθενών. Θα εκπονηθούν διαδικασίες διαχείρισης βασιζόμενες σε βελτιωμένη επιστημονική πληροφόρηση ώστε να βελτιστοποιηθεί η προστασία από τις ακτινοβολίες στο χώρο της εργασίας.

Θα εκπονηθούν επιστημονικές μέθοδοι που θα επιτρέπουν καλύτερη αξιολόγηση και χειρισμό πυρηνικών συμβάντων υπό πραγματικές συνθήκες ούτως ώστε να βελτιστοποιούνται τα αντίμετρα, να περιορίζεται η μεταφορά της ραδιενεργού μόλυνσης στον άνθρωπο και να υποβάλλονται σε θεραπεία τα θύματα της τυχαίας έκθεσης.

Η επίλυση των συνθέτων σχετικών προβλημάτων απαιτεί την κατά ενιαίο τρόπο εξέταση των στοιχείων που προέρχονται από τελείως διαφορετικούς τομείς, με μια διεπιστημονική αντιμετώπιση των θεμάτων που έχει ως εξής:

Έκθεση του ανθρώπου στις ακτινοβολίες και τη ραδιενέργεια Στόχος εδώ είναι η ανάπτυξη μεθόδων μέτρησης των δόσεων της ακτινοβολίας κατά τρόπο ακριβή και αποτελεσματικό καθώς και ο προσδιορισμός των βασικών οδών διάδοσης της ραδιενέργειας στο περιβάλλον και ο σχεδιασμός της στρατηγικής για την παρεμπόδιση της μεταφοράς ραδιονουκλιδίων στον άνθρωπο.

Η συμπεριφορά των ραδιονουκλιδίων στο περιβάλλον θα μελετηθεί, ιδίως δε των φυσικών και μακρόβιων τεχνητών ραδιονουκλιδίων τα οποία μπορούν να συσσωρευτούν στο φυσικό ή ημιφυσικό οικοσύστημα ή να υποστούν διάφορες χημικές και βιολογικές μεταβολές. Επιπλέον, θα αναζητηθούν τα ενδεδειγμένα αντίμετρα για να περιοριστούν οι συνέπειες της ραδιενεργού μόλυνσης του περιβάλλοντος και του ανθρώπου.

Οι συνέπειες για τον άνθρωπο από την έκθεση στις ακτινοβολίες: Αξιολόγηση, πρόληψη και θεραπεία Στόχος είναι ο ποσοτικός προσδιορισμός των αποτελεσμάτων που προκαλούνται από ασθενείς δόσεις ή/και συνεχείς ασθενείς δόσεις (στοχαστικά αποτελέσματα), η κατάρτιση μεθόδων αξιολόγησης και θεραπείας των συνεπειών των τυχαίων αντινοβολιών (μη στοχαστικά αποτελέσματα) και η αξιολόγηση των αποτελεσμάτων τους στην ανάπτυξη του οργανισμού.

Θα μεθοδευτεί μια συνδυασμένη προσέγγιση του θέματος βασισμένη στη μικροδοσιμετρία, τα βιοφυσικά μοντέλα, τις μοριακές μελέτες, τις κυτταρολογικές μελέτες και τις μελέτες σε ζώα καθώς και την επιδημιολογία, ώστε να κατανοηθούν οι σχετικοί μηχανισμοί και να αξιολογηθούν οι κίνδυνοι καρκίνου και των γενετικών βλαβών στον άνθρωπο, λόγω των ακτινοβολιών, με χρησιμοποίηση, μεταξύ άλλων, δειγματοληψιών και συγκριτικών επιδημιολογικών μελετών που έγιναν σε διάφορες γεωγραφικές περιοχές.

Θα υποστηριχθούν σημαντικά οι προσπάθειες για την ερμηνεία των ανθρωπίνων επιδημιολογικών στοιχείων και την προβολή τους στις ασθενείς δόσεις ή/και τις συνεχείς ασθενείς δόσεις.

Η διάγνωση και η θεραπεία των συνεπειών από τα ατυχήματα που συνεπάγονται εκθέσεις τοπικές ή ολόκληρου του σώματος, ή εσωτερική μόλυνση με ραδιονουκλίδια, θα βελτιωθούν με τη μελέτη της παθογένεσής τους και με τη χρησιμοποίηση νέων μοριακών και κυτταρολογικών τεχνικών. Οι έρευνες επί των αναπτυσσομένων οργανισμών θα επικεντρωθούν στις εγκεφαλικές βλάβες που προέρχονται από ακτινοβολήσεις στη μήτρα, στην πρόκληση καρκίνου από ακτινοβολία και στη μεταφορά ραδιονουκλιδίων στο έμβρυο, το βρέφος και το νήπιο.

Κίνδυνοι και διαχείριση της έκθεσης στις ακτινοβολίες Στόχος είναι η αξιολόγηση των συνολικών κινδύνων από την έκθεση του ανθρώπου στις ακτινοβολίες και για την κατάρτιση μεθόδων βελτιστοποίησης και διαχείρισης της προστασίας από τις ακτινοβολίες υπό κανονικές συνθήκες κινδύνων και σε συνθήκες ατυχημάτων.

Θα συγκεντρωθούν συστηματικά στοιχεία για την ανθρώπινη έκθεση σε φυσικές, ιατρικές και βιομηχανικές πηγές, και θα δοθεί έμφαση στις επιδημιολογικές μελέτες που περιλαμβάνουν άτομα εκτεθειμένα στην εργασία τους σε αυξημένη φυσική ραδιενέργεια. Θα διερευνηθούν οι παράγοντες που επιδρούν στην έκθεση του πληθυσμού στο ραδόνιο, μέσα στις κατοικίες, καθώς και τα ενδεχόμενα αντίμετρα. Θα αναληφθεί μια προσεκτική αξιολόγηση των κινδύνων από ακτινοβολίες συγκρίνοντάς τους με κινδύνους άλλων τομέων.

Θα μελετηθεί η βελτιστοποίηση της προστασίας από τις ακτινοβολίες σε κανονικές συνθήκες και σε συνθήκες ατυχημάτων ώστε να προσαρμοστεί στις νέες βασικές προδιαγραφές. Θα τελειοποιηθούν τα μοντέλα προσομοίωσης των αποτελεσμάτων των ατυχημάτων από ακτινοβολία καθώς και οι μέθοδοι διαχείρισης των καταστάσεων ανάγκης. Θα επιδιωχθεί επίσης η βελτιστοποίηση της έκθεσης για ιατρικούς-διαγνωστικούς σκοπούς με την ανάπτυξη μέτρων εξασφάλισης της ποιότητας των ακτινογραφιών και ανάλυσης των κινδύνων και των πλεονεκτημάτων των διαφόρων μεθόδων.

ΠΑΡΑΡΤΗΜΑ Β

ΕΦΑΡΜΟΓΗ ΤΟΥ ΥΠΟΠΡΟΓΡΑΜΜΑΤΟΣ ΚΑΙ ΠΟΣΟΣΤΟ ΧΡΗΜΑΤΟΟΙΚΟΝΟΜΙΚΗΣ ΣΥΜΜΕΤΟΧΗΣ ΤΗΣ ΚΟΙΝΟΤΗΤΑΣ

1. Η Επιτροπή θα εφαρμόσει το υποπρόγραμμα βάσει των στόχων και του επιστημονικού και τεχνικού περιεχομένου που περιγράφεται στο παράρτημα Α.

2. Κατά την επιβολή των έργων πρέπει να ληφθούν υπόψη τα κριτήρια που περιλαμβάνονται στο παράρτημα ΙΙΙ της απόφασης 90/221/Ευρατόμ, ΕΟΚ του Συμβουλίου (1), με την οποία εγκρίνεται το τρίτο πρόγραμμα-πλαίσιο, καθώς και οι στόχοι που εκτίθενται στο παράρτημα Α της παρούσας συμφωνίας.

Το υποπρόγραμμα θα διεξαχθεί κυρίως με ερευνητικά έργα επιμερισμένης δαπάνης. Τα έργα θα αποτελέσουν αντικείμενο έρευνας επιμερισμένης δαπάνης και συμβάσεων τεχνολογικής ανάπτυξης ενώ η χρηματοοικονομική συμμετοχή της Κοινότητας δεν θα υπερβαίνει κατά κανόνα το 50 %. Πανεπιστήμια και λοιπά ερευνητικά κέντρα που συμμετέχουν σε έργα επιμερισμένης δαπάνης θα έχουν τη δυνατότητα να αιτούν, για κάθε έργο, είτε χρηματοδότηση ύψους 50 % της συνολικής δαπάνης είτε χρηματοδότηση 100 % των πρόσθετων οριακών δαπανών.

Τα ερευνητικά έργα επιμερισμένης δαπάνης πρέπει να διεξάγονται από συμμετέχοντες φορείς που είναι εγκατεστημένοι στην Κοινότητα και στη Νορβηγία. Στα έργα, τα οποία μπορούν να περιλαμβάνουν, π.χ. πανεπιστήμια, ερευνητικούς οργανισμούς και βιομηχανικές εταιρείες, συμπεριλαμβανομένων μικρομεσαίων επιχειρήσεων, πρέπει να προβλέπεται συμμετοχή τουλάχιστον δύο ανεξάρτητων μεταξύ τους εταίρων, εγκατεστημένων σε διαφορετικά κράτη μέλη της Κοινότητας. Οι συμβάσεις που αναφέρονται σε ερευνητικά έργα επιμερισμένης δαπάνης πρέπει εν γένει να συνάπτονται με τήρηση διαδικασίας επιλογής βάσει προσκλήσεων για υποβολή που δημοσιεύεται στην Επίσημη Εφημερίδα των Ευρωπαϊκών Κοινοτήτων.

3. Οι γνώσεις που θα προκύψουν κατά την πορεία των έργων διαδίδονται τόσο στο εσωτερικό του υποπρογράμματος όσο και μέσω κεντρικής δράσης, σύμφωνα με την απόφαση που αναφέρεται στο άρθρο 4 παράγραφος 3 της απόφασης 90/221/Ευρατόμ, ΕΟΚ.

ΠΑΡΑΡΤΗΜΑ Γ

ΧΡΗΜΑΤΟΔΟΤΙΚΕΣ ΔΙΑΤΑΞΕΙΣ

1. Το ποσό που κρίθηκε ως αναγκαίο για την εκτέλεση του υποπρογράμματος ανέρχεται σε 41 140 000 Ecu.

2. Η χρηματοδοτική συνεισφορά της Νορβηγίας για τη συμμετοχή της στο κοινοτικό υποπρόγραμμα υπολογίσθηκε σε 707 608 Ecu και προστίθεται, από κοινού με ενδεχόμενες άλλες συνεισφορές από τρίτες χώρες, στο προαναφερόμενο ποσό, όπως προβλέπεται στο άρθρο 2 της παρούσας συμφωνίας.

3. Το ενδεικτικό χρονοδιάγραμμα για τις πιστώσεις υποχρεώσεων του υποπρογράμματος και τη συνεισφορά της Νορβηγίας είναι το ακόλουθο:

>ΘΕΣΗ ΠΗΝΑΚΑ>

</(BLK0)COL>

<(BLK0)COL ID="2"> >ΘΕΣΗ ΠΗΝΑΚΑ>

</(BLK0)COL>

</(BLK0)ROW>

</(BLK0)CORPUS>

</(BLK0)TBL>

ΠΑΡΑΡΤΗΜΑ Δ

ΧΡΗΜΑΤΟΔΟΤΙΚΟΙ ΚΑΝΟΝΕΣ

1. Με το παρόν παράρτημα καθορίζονται λεπτομερείς κανόνες που διέπουν τη χρηματοδοτική συνεισφορά της Νορβηγίας που προβλέπεται στο άρθρο 2 της παρούσας συμφωνίας.

2. Στην αρχή κάθε έτους ή όποτε αναθεωρείται το κοινοτικό υποπρόγραμμα κατά τρόπο ώστε να λαμβάνεται υπόψη αύξηση του ποσού που κρίνεται αναγκαίο για την εκτέλεσή του, η Επιτροπή διαβιβάζει στη Νορβηγία πρόσκληση καταβολής πιστώσεων ανάλογα με τη συνεισφορά της στις δαπάνες βάσει της παρούσας συμφωνίας.

Η συνεισφορά αυτή εκφράζεται τόσο σε Ecu όσο και στο νόμισμα της Νορβηγίας, ενώ η σύνθεση του Ecu καθορίζεται με βάση τον κανονισμό (ΕΟΚ) αριθ. 3180/78 (1), όπως τροποποιήθηκε από τον κανονισμό (ΕΟΚ) αριθ. 1971/89 (2). Η τιμή του νομίσματος της Νορβηγίας για τη συνεισφορά σε Ecu καθορίζεται με βάση την ισοτιμία κατά την ημερομηνία της πρόσκλησης καταβολής των ποσών.

3. Η Νορβηγία καταβάλλει τη συνεισφορά της στις ετήσιες δαπάνες βάσει της παρούσας συμφωνίας στην αρχή κάθε έτους και το αργότερο τρεις μήνες έπειτα από την αποστολή της πρόσκλησης καταβολής των πιστώσεων. Κάθε καθυστέρηση στην καταβολή της συνεισφοράς επισύρει την υποχρέωση καταβολής τόκου από τη Νορβηγία ίσου προς το υψηλότερο ισχύον επιτόκιο στα κράτη μέλη της Κοινότητας την εν λόγω ημερομηνία. Το επιτόκιο αυξάνεται κατά 0,25 % για κάθε μήνα καθυστέρησης.

Το αυξημένο επιτόκιο εφαρμόζεται για το σύνολο της χρονικής περιόδου καθυστέρησης. Εντούτοις, ο τόκος καταβάλλεται μόνο εάν η συνεισφορά καταβληθεί μετά την παρέλευση τριμήνου έπειτα από την πρόσκληση καταβολής των ποσών εκ μέρους της Επιτροπής.

4. Οι δαπάνες ταξιδίου των εκπροσώπων και εμπειρογνωμόνων της Νορβηγίας που απορρέουν από τη συμμετοχή τους στο έργο της επιτροπής που αναφέρεται στο άρθρο 4 της παρούσας συμφωνίας επιστρέφονται από την Επιτροπή, σύμφωνα με τις ισχύουσες διαδικασίες για τους εκπροσώπους και εμπειρογνώμονες των κρατών μελών της Κοινότητας και, ειδικότερα, σύμφωνα με την απόφαση 84/338/Ευρατόμ, ΕΚΑΧ, ΕΟΚ.

5. Τα ποσά που καταβάλλονται από τη Νορβηγία πιστώνονται στο κοινοτικό υποπρόγραμμα ως δημοσιονομικές εισπράξεις καταχωρούμενες στο αντίστοιχο κονδύλιο της κατάστασης εσόδων του γενικού προϋπολογισμού των Ευρωπαϊκών Κοινοτήτων.

6. Ο δημοσιονομικός κανονισμός που ισχύει για τον γενικό προϋπολογισμό των Ευρωπαϊκών Κοινοτήτων εφαρμόζεται για τη διαχείριση των πιστώσεων.

7. Στο τέλος κάθε έτους καταρτίζεται κατάσταση πιστώσεων για το κοινοτικό υποπρόγραμμα, η οποία διαβιβάζεται στη Νορβηγία προς ενημέρωσή της.